**DOROG VÁROS POLGÁRMESTERE**

 2510 DOROG BÉCSI ÚT 79-81., TF.: 06 33 431 299, FAX.: 06 33 431 377, E-MAIL : PMESTERDOROG.HU

**Előterjesztés**

**Dorog Város Önkormányzat Képviselő-testületének**

**2024. október 18-i rendkívüli ülésére**

**Tárgy:** Dorog Város Önkormányzat Képviselő-testületének …/2024. (X.18.) önkormányzati rendelete az önkormányzati képviselő, bizottság elnöke, tagja, valamint a tanácsnok tiszteletdíjának megállapításáról szóló 5/2017. (II.24.) önkormányzati rendelet módosításáról

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 143. § (4) bekezdés f) pontjában kapott felhatalmazás alapján a Képviselő-testület önkormányzati rendeltben állapítja meg az önkormányzati képviselő, bizottság elnöke, tagja, valamint a tanácsnok tiszteletdíját.

Dorog Város Önkormányzat Képviselő-testületének az önkormányzati képviselő, bizottság elnöke, tagja, valamint a tanácsnok tiszteletdíjának megállapításáról szóló 5/2017. (II.24.) önkormányzati rendelet tartalmazza a tiszteletdíjak mértékét.

A tiszteletdíjak mértékét az alábbiak szerint javaslom módosítani:

|  |  |  |
| --- | --- | --- |
|  | **Jelenlegi rendelet** | **Módosított emelés**  |
| Képviselő tiszteletdíja | 110 000 Ft | 123 200 Ft |
| Bizottsági tag tiszteletdíja | 165 000 Ft | 184 800 Ft |
| Bizottság nem képviselő tag tiszteletdíja |  55 000 Ft |  80 000 Ft |
| Bizottsági Elnök tiszteletdíja | 187 000 Ft | 209 400 Ft |

Kérem a Tisztelt Képviselő-testületet, hogy az előterjesztés mellékletét képező rendelet tervezetet megtárgyalni és elfogadni szíveskedjen.

Dorog, 2024. október 16.

 Dr. Tittmann János s.k.

 polgármester

**Dorog Város Önkormányzata Képviselő-testületének .../2024. (X. 18.) önkormányzati rendelete az önkormányzati képviselő, bizottság elnöke, tagja, valamint a tanácsnok tiszteletdíjának megállapításáról szóló 3/2022. (II.8.) önkormányzati rendelet módosításáról**

Dorog Város Önkormányzatának képviselő-testülete az Alaptörvény 32. cikk (2) bekezdésében meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján a következőket rendeli el:

**1. §**

Az önkormányzati képviselő, bizottság elnöke, tagja, valamint a tanácsnok tiszteletdíjának megállapításáról szóló 3/2022. (II. 8.) önkormányzati rendelet 1. §-a helyébe a következő rendelkezés lép:

**„1. §**

(1) A rendelet hatálya Dorog Város Önkormányzat képviselő-testület tagjaira, állandó bizottságainak elnökeire, tagjaira terjed ki.

(2) A képviselőket, az állandó bizottságok elnökeit, tagjait tiszteletdíj illeti meg megválasztásuk időpontjától megbízatásuk megszűnéséig.”

**2. §**

Az önkormányzati képviselő, bizottság elnöke, tagja, valamint a tanácsnok tiszteletdíjának megállapításáról szóló 3/2022. (II. 8.) önkormányzati rendelet 2. §-a helyébe a következő rendelkezés lép:

**„2. §**

(1) Az önkormányzati képviselőt, bizottság elnökét, tagját, valamint a tanácsnokot az alábbi tiszteletdíj illeti meg 2024. október 1. napjától.

(2) A képviselő havi tiszteletdíja bruttó 123 200 Ft.

(3) Bizottsági tagság esetén a képviselő havi tiszteletdíja bruttó 184 800 Ft.

(4) A bizottság nem képviselő tagjának havi tiszteletdíja bruttó 80 000 Ft.

(5) A bizottság elnökeként a képviselő havi tiszteletdíja - több tisztség esetén is bruttó 209 400 Ft.”

**3. §**

Ez a rendelet 2024. október 19-én lép hatályba.

 Dr. Tittmann János Kecskésné Patos Szilvia

 polgármester jegyző